Ego Ernestus de Dotzen, quondam capitaneus Finlandensis, tenore presencium protestor, me in fauorem libertatis ecclesie et ad honorem beati Henrici predia dicta Arffuesala, necnon ad instancias reuerendi dominj Detmari, canonici Aboensis, predia dicta Nuyala, parrochia Vemo sita, toto tempore quo prefui regimini castri et terre Finlandensis, ab omnibus exhibicionibus et (et) imposicionibus regiis quitta* et libera dimisisse. Datum Abo anno Dominj mcccºlxxº quarto, ipso die beati Kalixti pape, sub sigillo meo impendenti in premissorum euidenciam firmiorem.